दूसरे भैया ने तो जेल में जन्म लिया और ऐसी राजनीति रची कि भारत को महाभारत में बदल दिया. हमारे देश में कानून है कि एक हिन्दू आदमी एक पत्नी के रहते दूसरा ब्याह नहीं कर सकता और उसी के भगवान कहे जानेवाले यू पी के इस भैया एक दो क्या कहें, आठ रानी और साठ हज़ार पटरानी के मालिक बन बैठे. इतने पर भी मन रसिया, मन बसिया कहलाने से बाज़ नहीं आए तो एक अदद प्रेमिका भी कर ली. फिर भी चैन नहीं मिला तो महारास रचा रचा कर सारी ब्याही, अनब्याही, बाल बच्चेवाली गोपिकाओं को अपने पास बुलाने लगे. कहीं जेल का तो यह सब असर नहीं था? एक भैया ने महाराष्ट्र में बहन की नाक काट ली तो एक ने पडोस के गुजरात मे अपना दाखिल कबज़ा कर लिया.